લીમખેડા તાલુકાના કંબોઇ ગામે રહેતા હરીયાભાઇ રામસીંગભાઇ ભાભોર નામના બુટલેગરના રહેણાંક મકાનમાં ધમધમતા વિદેશી દારૃના અડ્ડા પર ગત રાતના સવા આઠેક વાગ્યાના સુમારે લમખેડા પોલિસે ઓચિંતો છાપો માર્યો હતો અને અડ્ડા પર દારૃની મહેફીલ માણી રહેલા કંબોઇ ગામના હોળી ફળીયાના નગરભાઇ મનીયાભાઇ બારીયા, ગરબાડા તાલુકાના માતવા ગામના લાલાભાઇ ભારતભાઇ રાઠોડ, દાહોદ તાલુકાના રોઝમ ગામના મનાભાઇ હીરજીભાઇ મોહણીયા, વિનયકુમાર નુરાભાઇ મોહણીયા તથા દિનુભાઇ વેસ્તાભાઇ પરમારને દારૃના નશામાં ધૂત હાલતમાં ઝડપી પાડયા હતા.